L 200/160
EL
Επίσημη Εφημερίδα της Ευρωπαϊκής Ένωσης
29.7.2022
2.1.2.
Η παράταση των αρχικών συμβάσεων (26)
Το άρθρο 26 του νομοθετικού διατάγματος αριθ.
207 της 30ής Δεκεμβρίου 2008, το οποίο μετατράπηκε στον νόμο αριθ.
14 της 27ης Φεβρουαρίου 2009, προέβλεπε την κατά ένα έτος παράταση, έως τις 31 Δεκεμβρίου 2009, των αρχικών συμβάσεων (συμπεριλαμβανομένης της σύμβασης που ίσχυε για τη Laziomar), οι οποίες επρόκειτο αρχικά να λήξουν στις 31 Δεκεμβρίου 2008.
(27)
Το άρθρο 19β του νομοθετικού διατάγματος αριθ.
135 της 25ης Σεπτεμβρίου 2009, το οποίο μετατράπηκε στον νόμο αριθ.
166 της 20ής Νοεμβρίου 2009 (στο εξής: νόμος του 2009), προέβλεπε ότι, ενόψει της ιδιωτικοποίησης των εταιρειών του ομίλου Tirrenia, η συμμετοχή στις περιφερειακές εταιρείες (με εξαίρεση τη Siremar) θα μεταβιβαζόταν από τη μητρική εταιρεία Tirrenia χωρίς την καταβολή αντιτίμου ως εξής: α) η Caremar θα μεταβιβαζόταν αρχικά στην περιφέρεια της Καμπανίας.
Στη συνέχεια, η περιφέρεια της Καμπανίας θα μεταβίβαζε στην περιφέρεια του Λάτσιο τις επιχειρηματικές δραστηριότητες της Caremar που συνίσταντο στην εκτέλεση των συνδέσεων μεταφορών με το αρχιπέλαγος του Pontino, σε μεμονωμένη βάση, υπό την επωνυμία Laziomar· β) η Saremar θα μεταβιβαζόταν στην περιφέρεια της Σαρδηνίας· και γ) η Toremar θα μεταβιβαζόταν στην περιφέρεια της Τοσκάνης.
(28)
Στον νόμο του 2009 διευκρινιζόταν επίσης ότι επρόκειτο να συναφθούν νέες συμβάσεις μεταξύ της Ιταλίας και της Tirrenia και της Siremar έως τις 31 Δεκεμβρίου 2009.
Ομοίως, οι περιφερειακές υπηρεσίες θα κατοχυρώνονταν σε σχέδια συμβάσεων παροχής δημόσιας υπηρεσίας που θα συνάπτονταν μεταξύ των περιφερειών της Σαρδηνίας και της Τοσκάνης και της Saremar και της Toremar αντίστοιχα έως τις 31 Δεκεμβρίου 2009, και μεταξύ των περιφερειών της Καμπανίας και του Λάτσιο και της Caremar και της Laziomar αντίστοιχα έως τις 28 Φεβρουαρίου 2010.
Τα σχέδια νέων συμβάσεων / συμβάσεων παροχής δημόσιας υπηρεσίας θα υποβάλλονταν σε διαδικασία υποβολής προσφορών με τις ίδιες τις εταιρείες και θα υπογράφονταν με τους αγοραστές μετά την οριστικοποίηση της ιδιωτικοποίησης καθεμιάς από τις εταιρείες αυτές (18).
(29)
Για τον σκοπό αυτόν, ο νόμος του 2009 παρέτεινε περαιτέρω τη διάρκεια των αρχικών συμβάσεων (συμπεριλαμβανομένης της σύμβασης που ίσχυε για την Caremar) από την 1η Ιανουαρίου 2010 έως τις 30 Σεπτεμβρίου 2010.
(30)
Ο νόμος του 2009 καθόρισε επίσης ανώτατα όρια ετήσιας αντιστάθμισης για την παροχή των υπηρεσιών από το 2010 (στο πλαίσιο της παράτασης των αρχικών συμβάσεων, καθώς και βάσει των νέων συμβάσεων και των συμβάσεων παροχής δημόσιας υπηρεσίας), στο συνολικό ποσό των 184 942 251 EUR, ως εξής: Πίνακας 1 Ανώτατα όρια αντιστάθμισης από το 2010 Εταιρεία
Μέγιστη ετήσια αντιστάθμιση (EUR)
Tirrenia
72 685 642
Siremar
55 694 895
Saremar
13 686 441
Toremar
13 005 441
Caremar
29 869 832 (1)
(1) Εκ των οποίων 19 839 226 EUR από την περιφέρεια της Καμπανίας και 10 030 606 EUR από την περιφέρεια του Λάτσιο.
(31)
Το άρθρο 1 του νόμου αριθ.
163 της 1ης Οκτωβρίου 2010, που μετέτρεψε το νομοθετικό διάταγμα αριθ.
125 της 5ης Αυγούστου 2010 (στο εξής: νόμος του 2010), προέβλεπε την περαιτέρω παράταση των αρχικών συμβάσεων από την 1η Οκτωβρίου 2010 έως την ολοκλήρωση των διαδικασιών ιδιωτικοποίησης της Tirrenia και της Siremar, στις 19 Ιουλίου 2012 και στις 31 Ιουλίου 2012 αντίστοιχα.
(18) Άρθρο 19β παράγραφος 10 του νόμου του 2009.